Х1ума йиънацул т1аьхьа, цкъа Седий, Турпаллий Атаг1ошна гойтуш юьртал ара а даьккхина, маьрк1ажа бода къовлабелча, духанехьа эвла дигира, кхечу новкъа, кхечу x1усаме. Шемалан иччархой кхачахь а аьлла, хьехам а бира. Сапарг1ат даьлла новкъабехира Седас шен марзой. Иза тешара церан аьтту хирг хиларх. Дийна делккъехь уггар тоьллачу, ас-сой бохучу г1алаг1азакхашка ша ядочу хенахь ца лацавелла Ахьмад, х1инца цхьаммо а лоцур воций xaьapa цунна.